11.4.2023
SK
Úradný vestník Európskej únie
C 126/5
Predbežné oznámenie o koncentrácii (Vec M.11068 – RLBNW / ASM / BETA PURA) Vec, ktorá môže byť posúdená v rámci zjednodušeného postupu (Text s významom pre EHP)
(2023/C 126/04)
1.
Komisii bolo 28. marca 2023 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — Raiffeisenlandesbank Niederösterreich-Wien AG („RLBNW“, Rakúsko), pod kontrolou podniku Raiffeisen-Holding Niederösterreich-Wien reg.Gen.m.b.H. (Rakúsko), — AGRANA Sales & Marketing GmbH („ASM“, Rakúsko), pod kontrolou podniku AGRANA BeteiligungsAktiengesellschaft (Rakúsko), — Beta Pura GmbH („Beta Pura“, Rakúsko), pod kontrolou podnikov ASM a Amalgamated Sugar Company (Spojené štáty americké).
Podniky RLBNW a ASM získajú v zmysle článku 3 ods.
1 písm.
b) a článku 3 ods.
4 nariadenia o fúziách spoločnú kontrolu nad podnikom Beta Pura GmbH.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— RLBNW je rakúska univerzálna banka, ktorá je členom rakúskej bankovej skupiny Austrian Raiffeisen Banking Group, — ASM je dcérskou spoločnosťou podniku AGRANA Beteiligungs-Aktiengesellschaft, ktorého činnosť je rozdelená do troch segmentov: cukor, škrob a ovocie.
Sortiment v segmente cukru zahŕňa širokú škálu cukrov a ich vedľajších produktov, ako je melasa, repná dužina a iné kŕmne zložky, — Beta Pura prevádzkuje závod na kryštalizáciu betaínu, ktorý spracúva prírodný tekutý betaín na prírodný kryštalický betaín a vedľajšie produkty.
3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) treba uviesť, že túto vec je možné posudzovať v súlade s postupom stanoveným v uvedenom oznámení.
4.
Komisia vyzýva zainteresované tretie strany, aby jej predložili prípadné pripomienky k zamýšľanej koncentrácii.
Pripomienky musia byť Komisii doručené najneskôr 10 dní odo dňa uverejnenia tohto oznámenia.
Vždy je nutné uviesť túto referenčnú značku: M.11068 – RLBNW / ASM / BETA PURA (1) Ú. v.
EÚ L 24, 29.1.2004, s. 1 („nariadenie o fúziách“).
(2) Ú. v.
EÚ C 366, 14.12.2013, s.
5.